kardosdrur/scandi-wiki huggingface dataset:
Vardemuseerne

Vardemuseerne (tidligere Museet for Varde by og Omegn) er en museumssammenslutning for museer i Varde og omegn.

Museet er en selvejende institution, der i 1912 blev stiftet af Cornelius og Elisabeth Stau.

Udstillingssteder 
Museet har 10 udstillingssteder:
 Tirpitz-stillingen
 Artillerimuseet
 Museum Frello
 Janus Bygningen
 Nymindegab Museum og Nymindegab Redningsstation
 Hjedding Mejerimuseum
 Blåvandshuk  Egnsmuseum med en udstilling om Flygtningelejren i Oksbøl
 Blåvand Museum og Blåvand Redningsstation
 Ølgod Museum
 Hodde Skolemuseum

Eksterne henvisninger 
 

Historiske museer i Danmark
 
Museer etableret i 1912
Statsanerkendte museer i Danmark
Øster Vrøgum

Øster Vrøgum er en landsby i Sydvestjylland med , beliggende i Aal Sogn. Landsbyen ligger i Varde Kommune og tilhører Region Syddanmark. Øster Vrøgum grænser op til Vrøgum Klitplantage.

Landsbyen har en købmand og et trinbræt på Vestbanen. Den tidligere skole fungerer i dag som børnehave. Der findes en idrætsforening, Vrøgum IF, der hovedsageligt tilbyder fodbold.

Et af byens samlingssteder er Ballonparken, der har sit navn efter Ballonmarken, hvorfra forsvaret i 1920'erne og 1930'erne opsendte bemandede observationsballoner. Fra ballonerne kunne mandskabet se, om artilleriets kanoner ramte deres mål.

Øster Vrøgum er hvert år vært for motionsløbet Vrøgumløbet, der går gennem klitplantagen, og som tiltrækker cirka tusinde løbere.

Maleren Christen Lyngbo er født i Øster Vrøgum.

Eksterne henvisninger 
 Vrøgumløbet

Kilder 

Byer i Varde Kommune
Bergheim (Oberbayern)

Bergheim er en kommune i landkreis Neuburg-Schrobenhausen i regierungsbezirk Oberbayern, i den tyske delstat Bayern.
Den er en del af Verwaltungsgemeinschaft Neuburg an der Donau.

Geografi 
Kommunen Bergheim ligger syv kilometer nordøst for Neuburg an der Donau, ved vejen fra Neuburg til Ingolstadt. Kommunen ligger mellem udløbere af Jurabjergene og floden Donau i den sydlige ende af Naturpark Altmühltal.

Oprettelse 
Kommunen blev oprettet i 1978 af de tidligere selvstændige kommuner Bergheim, Unterstall (med bebyggelsen Straßwirt) og Attenfeld (med bebyggelsen Igstetter Hof). Hennenweidach er en bebyggelse ved Bergheim.

Eksterne henvisninger
Andrea elsker mig

Andrea elsker mig en roman af Niels Rohleder, udgivet 1995. Romanen vandt førstepræmien i Gyldendals og TV 2's romankonkurrence Ung kærlighed i 90'erne.

Handling 
Morten, der er journalistelev, møder ved urolighederne den 18. maj 1993 Andrea, der holder til i de autonome miljøer. Morten forelsker sig i Andrea, Morten opdager snart at Andreas far er en verdenskendt terrorister og han må holde kortene tæt ind i kroppen for ikke at afsløre det overfor sin chef Moss.

Kilder 

Litteratur fra Danmark
Litteratur i 1995
Romaner fra Danmark
C.F. Thomsen

Carl Florian Thomsen (1. april 1855 i København – 2. november 1926 i Hellerup) var en dansk arkitekt og direktør, der især har sat sit præg på Carlsberg.

C.F. Thomsens forældre var murersvend, senere murermester Poul Thomsen og Marie Malvine Milne. Han blev selv murersvend 1874, gik dernæst på Det tekniske Selskabs Skole og C.V. Nielsens tegneskole. Han gik på Kunstakademiet i København 1872-86. Undervejs var han ansat hos Vilhelm Dahlerup, Ferdinand Meldahl og N.S. Nebelong ved Ny Carlsberg Bryggerierne.

Thomsen var arkitekt ved Ny Carlsberg 1873-97, medlem af repræsentantskabet for Østifternes Kreditforening 1896, formand 1911-18 og bygningskyndig direktør sammesteds fra 1918 til sin død. 

Thomsen blev gift 10. november 1883 i København med Emma Elisabeth Helene Werner (21. september 1854 i København – 21. juni 1918 sammesteds), datter af konditor Christian Eduard Mylius Werner og Magdalene Susanne Pouline Santin. Han er begravet på Garnisons Kirkegård.

Værker 
På Ny Carlsberg, Valby:
 6 lagerkældre, stald, malterifløj (1871, delvist projekteret af N.S. Nebelong)
 Kornsilo (1876)
 4 lagerkældre og gærkælder (1877)
 Dampkedelhus (1879)
 Carlsberg Laboratorium med direktørboliger, Gl. Carlsberg Vej 10 (1893-97, senere udvidet, fredet 2009)

Kilder

Eksterne henvisninger 
 

Arkitekter fra Danmark
Personer fra København
Danskere i 1800-tallet
Danskere i 1900-tallet
Historicistiske arkitekter
Carlsberg
Personer i Kraks Blå Bog (afdøde)
Kreditforeningsdirektører fra Danmark
Feedforward

Feedforward: Betegnelse for en ændring i et system, der sker i forventning af en given begivenhed frem for som svar på en påvirkning. Det fremgår heraf, at der ikke mulighed for at tilpasse feedforward efter en reguleret variabel.

Se også
Tilbagekobling
Negativ tilbagekobling
Positiv tilbagekobling

Elektroniske begreber og fænomener
Industrirådet

Industrirådet var en dansk erhvervspolitisk interesseorganisation, der eksisterede fra 1910 til 1992. Alexander Foss var rådets første formand.

Organisationens forløber var frem til 1910 Industriforeningen, der var stiftet i 1838. Rådet skulle være en mere handlekraftig og fleksibel organisation, når det gjaldt om at få industriens interesser på den politiske dagsorden. Industrirådet fusionerede i 1992 med Industriens Arbejdsgivere og blev til Dansk Industri. Fra 1978 havde Industrirådet til huse i Industriens Hus.

Fra 1936 til 1961 stod Industrirådet sammen med Dansk Arbejdsgiverforening bag udgivelsen af dagbladet Dagens Nyheder.

Sekretærer (udvalg) 
 1929-1939: A.P. Ranløv
 1942-1945: Bjørn Bertelsen og Adam Møller
 1972-1974: Peter Brixtofte

Litteratur 
 Johannes Hansen, Hovedtræk af Industriraadets Historie, 1935.
 Johannes Hansen, Industriforeningen i Kjøbenhavn 1838-1938 (Jubilæumsnummer af Tidsskrift for Industri, 1938).
 Thore Branth, Strejflys over Industrirådets historie: Industriforeningen og Industrirådet 1838-1988, København: Industrirådet 1988. .

Etableret i 1910
Ophørt i 1992
Organisationer fra Danmark
Industriens Arbejdsgivere

Industriens Arbejdsgivere var en dansk arbejdsgiverforening.

Organisationen blev stiftet i 1990, da Jernets Arbejdsgiverforening og Industrifagene blev fusioneret og var med sine 4.300 medlemsvirksomheder med omkring 25.000 ansatte den største organisation under Dansk Arbejdsgiverforening. I 1992 fusionerede Industriens Arbejdsgivere med den erhvervspolitiske interesseorganisation Industrirådet til Dansk Industri. Organisationerne havde siden 1978 delt adresse i Industriens Hus. 

Arbejdsmarkedet i Danmark
Foreninger fra Danmark
Etableret i 1990
Ophørt i 1992
Şalom

Şalom er en jødisk ugeavis som udgives i Tyrkiet på tyrkisk og ladino i et oplag på ca. 5000. Navnet er shalom skrevet på tyrkisk. Den trykkes i Istanbul og distribueres i Tyrkiet og andre lande. Avisen blev etableret af den tyrkiske journalist Avram Leyon 29. oktober 1947 og har hovedkontor i Istanbul. Chefredaktør er Yakup Barokas.

Eksterne henvisninger 
 Şalom hjemmeside 
 Şalom hjemmeside 

Aviser fra Tyrkiet
Etableret i 1947
Wurlitzer Opus 2091

Wurlitzer Opus 2091 refererer til det Wurlitzer-kinoorgel Opus 2091 , som i 1930 blev installeret i Meyer Theatre i Wisconsin, USA. Det kostede 35.000 $, hvilket svarede til 451.780 $ eller 2.525.947 d. kr i 2009. Det tjener som reference og rettesnor til hvad Palladiums kinoorgel kostede, da det blev installeret i 1938, og det kan måske give et fingerpeg om hvad en restaurering af sidstnævnte kan komme til at koste. Wisconsin-orglet er netop blevet total-renoveret.

Beskrivelse 
Det er en Wurlitzer 190<ref>WurliTzer – Style 190 – Theatreorgans.com</ref> med 2 Manualer og 8 piberækker. Det var en gang fixpunktet i det daværende Fox Theatre, hvor det underholdt i vaudeville shows, amatør forestillinger, fællessang, og Lørdag Aftens pauser i Filmforestillinger. På samme måde som teaterbygningen fik lov at forfalde i løbet af årene, således blev Mighty Wurlitzeren ignoreret og stort set glemt. Det blev pillet ud i 1975 og i 1989 blev det købt af Steven Adams fordi han ønskede at forhindre at delene blev spredt for alle vinde. Instrumentet forblev oplagret indtil 2001, hvor det blev købt og returneret til Meyer Theatre, efter en donation af Billie Kress.

 Restaureringen 

Konsolen er bygget op fra bunden, slagtøjs-pneumatikken forsynet med nyt læder, en ny blæser er installeret og de 572 piber, som er fra blyant-størrelse og op til 6 meters længde er tilbage på deres plads. Moderne teknologi i form af en computer er blevet tilføjet; den styrer kontakterne, som fortæller orglet hvad det skal spille. Otte forskellige lyde kan genereres gennem orglet, herunder violin, kor og slagtøj. Orglet er også udstyret med 'special effects' såsom Hestehove, Skærende Tænder og Kane-bjælder.''

Se også 
 Orgel

Noter 

Orgler
Hjemmeværnsflotille

Hjemmeværnsflotille (HVF) i marinehjemmeværnet er betegnelsen for de enheder, hvor det frivillige personel er enkadreret.

Forkortelser 
Som regel ses ordet forkortet og det har været gjort på flere forskellige måder gennem tiden: 

MHF, FLT, MFL. 

Den korrekte forkortelse er HVF.

Distrikter 
Marinehjemmeværnet (MHV) er delt op i to distrikter, Marinehjemmeværnsdistrikt VEST (MHDV) og Marinehjemmeværnsdistrikt ØST (MHDE), herunder er alle de forskellige flotiller hjemhørende.

Flotiller 
Der findes 4 forskellige flotiller under MHV:

Sejlende flotiller (HVF)
Stabsflotiller (MHD FRIVST)
Musikflotiller (MU HVF)
Maritime Force Protection (HVF MFP)

Ekstern henvisning 
Placering af marinehjemmeværnets flotiller i Danmark 

Danmarks militær
Raven Dark

Raven Dark var et russisk black metal-band, som var kendt som medlem af cirklen af russiske NSBM-bands kendte som BlazeBirth Hall.

Bandet blev ledet af Ulv Gegner Irminsson, som var bandets guitarist, bassist og vokalist. Raven Darks sidste officielle studiealbum, Autumn Roar, blev udgivet i 2006 – et år efter Irminsson blev myrdet.

Raven Darks to første studiealbum blev oprindeligt kun udgivet på kassettebånd, men er efterfølgende blevet genudgivet på cd af andre pladeselskaber.

Medlemmer 
 Ulv Gegner Irminsson – vokal, elektrisk guitar, akustisk guitar, bas
 Wizard – trommer

Diskografi

Studiealbum 
 1997: Verdandi
 1997: Berustet av Kriegsdronnet
 2006: Autumn Roar

Opsamlingsalbum 
 2004: Rulers Age

Demoer 
 1998: Foretasting Death by the Very Birth
 1999: By the Wrath of the Opening Wide Eternity
 2000: Katharsis

Splitalbum 
 2004: Hammerkrieg (split med Branikald, Forest, Nitberg og Rundagor)

Eksterne henvisninger 
 

Black metal-grupper
Metalgrupper fra Rusland
BlazeBirth Hall
Nynazistisk musik
Musikgrupper fra 1994
Sigh

er et japansk black metal-band, som blev dannet i 1990. De betragtes generelt som et af de første japanske black metal-bands i en tid da størstedelen af black metal-bands i de tidlige 1990'ere kom fra Skandinavien. De skiftede gradvist fra en traditionel black/thrash metal-lyd til en mere eksperimenterende, avant-garde musikstil.

Sigh skrev kontrakt med Euronymous' pladeselskab Deathlike Silence Productions og udgav deres første studiealbum, Scorn Defeat, på DSP i 1993, kort efter Euronymous' død. Pladeselskabet ophørte med at eksistere kort tid efter, hvorefter bandet skiftede til Cacophonous Records.

Efter store uenigheder med Cacophonous omkring reklame og albumrettigheder skiftede bandet til Century Media Records, og udgav deres album Imaginary Sonicscape. I 2005 udgav de deres studiealbum Gallows Gallery gennem endnu et nyt pladeselskab, Candlelight Records/Baphomet Records. Bandet har i øjeblikket kontrakt med The End Records, som udgav Hangman's Hymn - Musikalische Exequien og genudgav remastered udgaver af Gallows Gallery og Imaginary Sonicscape med ændrede illustrationer og bonusspor.

Bandet medvirker i dokumentarfilmen Global Metal.

Medlemmer 
 Satoshi Fujinami (藤波聡) – guitar (1989-1992, 2008); trommer (1992-2004, 2008); bas (2004-)
 Shinichi Ishikawa (石川慎) – guitar (1992-)
 Mirai Kawashima (川嶋未来) – vokal, bas, synthesizer/keyboards/piano, sitar, programmering, vocoder, orgel, mellotron, sampling (1989-)
 Junichi Harashima (原島淳一) – trommer (2004-)
 Dr. Mikannibal – saxofon, vokal (2007-)

Tidligere medlemmer 
 Kazuki Ozeki (尾関和樹:O-ze-ki Ka-zu-ki) – trommer (1989-1990)

Diskografi

Studiealbum 
 1993: Scorn Defeat
 1995: Infidel Art
 1997: Hail Horror Hail
 1999: Scenario IV: Dread Dreams
 2001: Imaginary Sonicscape
 2005: Gallows Gallery
 2007: Hangman's Hymn - Musikalische Exequien
 2010: Scenes from Hell
 2012: In Somniphobia
 2015: Graveward
 2018: Heir to Despair
 2022: Shiki

Ep'er 
 1992: Requiem for Fools
 1996: Shadowking
 1997: Ghastly Funeral Theatre
 2008: A Tribute to Venom

Officielle bootlegs 
 1995: To Hell and Back (Sigh's Tribute to Venom)
 1996: The Eastern Force of Evil: Live '92-'96

Demoer 
 1990: Desolation
 1990: Tragedies
 1993: Scorn Defeat

Splitalbum 
 1994: Sigh / Kawir (med Kawir)
 2003: Kindred of a Dying Kind / Young Burial (med Necrophagia)
 2004: Evilized Japan (med Abigail)

Eksterne henvisninger 
 Officiel hjemmeside
 
 
 

Black metal-grupper
Metalgrupper fra Japan
Avantgarde metal-grupper
Musikgrupper fra 1990
Jamestown

Jamestown har flere betydninger:

Steder

Australien 
 Jamestown, South Australia

Barbados 
 Holetown, Saint James, Barbados; sommetider kaldet dens opringelige navn, Jamestown

Canada 
 Mount Olive-Silverstone-Jamestown
 St. James Town, et kvarter i Toronto, Ontario
 Jamestown, Newfoundland and Labrador, en tidligere bebyggelse

Ghana 
 Jamestown, Ghana, et distrikt i byen Accra

Irland 
 Jamestown, Churchtown
 Jamestown, Conry
 Jamestown, County Laois
 Jamestown, County Leitrim

Malaysia 
 Jamestown, et alternativ navn for Bayan Lepas, Penang

New Zealand 
 Jamestown, New Zealand

Sydafrika 
 Jamestown, Eastern Cape
 Jamestown, Western Cape

Storbritannien 
 Jamestown, Rossshire, Skotland
 Jamestown, West Dunbartonshire, Skotland
 Jamestown, Fife, Skotland

Saint Helena, Ascension and Tristan da Cunha 
 Jamestown, Saint Helena, havn og hovedstad for Saint Helena

USA 
 Jamestown, Californien
 Jamestown, Colorado
 Jamestown, Georgia
 Jamestown, Indiana, i Boone County
 Jamestown, Elkhart County, Indiana
 Jamestown, Steuben County, Indiana
 Jamestown, Kansas
 Jamestown, Kentucky, i Campbell County (nu del af Dayton, Kentucky)
 Jamestown, Kentucky, i Russell County
 Jamestown, Louisiana
 Jamestown, Missouri
 Jamestown, New York, den største by med det navn
 Jamestown, North Carolina
 Jamestown, North Dakota, den anden største by med det navn
 Jamestown, Ohio, en landsby
 Jamestown, Morrow County, Ohio, en spørgelsesby
 Jamestown, Oklahoma
 Jamestown, Pennsylvania
 Jamestown, Rhode Island
 Jamestown, South Carolina
 Jamestown, Tennessee
 Jamestown, Texas, et kommunefri område i Smith County, Texas
 Jamestown, Virginia, den første permanente engelske bosættelse i det som er nu er USA
 Jamestown S'Klallam Indian Reservation, Washington
 Jamestown, West Virginia
 Jamestown, Wisconsin
 James Town, Wyoming
 Jamestown Township, Steuben County, Indiana
 Jamestown Charter Township, Michigan
 Jamestown Township, Blue Earth County, Minnesota
 Jamestown Dam, en dam i North Dakota

Andet 
 Jamestown Foundation – amerikansk tænketank
Lemming (Silkeborg Kommune)

Lemming er en by i Midtjylland med , beliggende 5 km nordøst for Skægkær, 11 km sydøst for Kjellerup og 9 km nord for Silkeborg. Byen hører til Silkeborg Kommune og ligger i Region Midtjylland.

Lemming hører til Lemming Sogn, og Lemming Kirke ligger i byen. Det er en romansk bygning fra 1100-tallet med et udskiftet murværk fra 1727. Tårnet er opført i slutningen af 1700-tallet.

Faciliteter 
Friskolen i Lemming er oprettet i 2002 og har 91 elever på 0.-6. klassetrin, fordelt i 4 grupper, samt SFO. Kredsen omkring friskolen tog initiativ til at starte Børnehaven i Lemming ved siden af skolen. Ved indvielsen 1. august 2007 havde børnehaven kun 9 børn, men efter to udvidelser med nye pavilloner er der nu plads til 40.

Lemming Forsamlingshus har en stor sal med scene og en lille sal. Tilsammen har de plads til 150 personer.

Historie 
I 1901 blev Lemming beskrevet således: "Lemming med Kirke, Skole, Forsamlingshus (opf. 1897), Sparekasse (opr. 12/1 1872; 31/3 1899 var...Antal af Konti 331) og Købmandshdl.;" Målebordsbladet fra 1800-tallet viser en meget spredt landsbybebyggelse, hvor der også var fattighus, to smedjer og en mølle. På målebordsbladet fra 1900-tallet er fattighuset og smedjerne væk, men der er kommet et bageri.

Jernbanen 
Lemming fik station på Silkeborg-Kjellerup-Rødkærsbro Jernbane (1924-68). Banen gik nede i Lemming Ådal, og stationen kom derfor til at ligge 1 km nordvest for landsbyen. Ved stationen blev der kun bygget enkelte huse. Stationen havde både omløbsspor med øperron og læssespor.

Stationsbygningen er bevaret på Lemming Brovej 22. Herfra går Kjellerupstien, som følger banetracéet næsten hele vejen til Lysbro.

Noter

Eksterne kilder/henvisninger 

 Geodatastyrelsen: Høje målebordsblade 1842-1899 og lave målebordsblade 1901-1971

Byer i Silkeborg Kommune
Martha Gellhorn

Martha Gellhorn (født 8. november 1908, død 15. februar 1998) var en amerikansk forfatter, rejseskribent og journalist.

Martha Gellhorn anses som en af de største krigskorrespondenter i det 20. århundrede. Hun skrev om stort set alle store verdenskonflikter i sin tresårige karriere. Gift to gange, første gang med forfatteren Ernest Hemingway. 

I en alder af 89, syg og næsten blind, begik hun selvmord ved indtagelse af en giftpille.

Faglitterære forfattere fra USA
Personer der har begået selvmord
Rejsebogsforfattere fra USA
Journalister fra USA
Krigskorrespondenter
Zelda Fitzgerald

Zelda Sayre Fitzgerald (født 24. juli 1900, død 10. marts 1948) var en amerikansk forfatter.

Hun var et ikon i 1920'ernes selskabsliv i forbindelse med sit ægteskab med forfatteren F. Scott Fitzgerald.

Født Zelda Sayre i Montgomery, Alabama som den yngste af seks børn i en rig og fornem sydstatsfamilie.

I 1920 giftede hun sig med den debuterende forfatter Francis Scott Fitzgerald, der med sit gryende forfatterskab håbede på at kunne forsørge Zelda, som gennem et liv med velstand og forkælelse havde store krav til deres livsstil.

Jazztiden i 1920'erne var Fitzgerald-parrets storhedstid. De blev et symbol på tiden og dens vildskab. Størstedelen af pengene fra F. Scott Fitzgeralds bøger blev brugt på fester og ekstravagante rejser til den Franske riviera og Paris.

I 1930 blev hun indlagt på et sanatorium med diagnosen skizofreni. I 1932 under et ophold på en klinik i Maryland skrev hun romanen Save Me the Waltz, der med sit selvbiografiske materiale præsenterede en anden vinkel på ægteparrets stormfulde liv end det, som F. Scott Fitzgerald beskrev i sine romaner. Han forbød hende at skrive mere om deres liv og fik lægernes opbakning i denne sag.

I 1936 blev hun indlagt på Highland Mental Hospital i Asheville, North Carolina, et ophold hendes mand i de næste år finansierede ved sit arbejde som manuskriptforfatter i Hollywood. Dette betød, at de ikke så meget til hinanden, og ved F. Scott Fitzgeralds død i 1940 var det da også halvandet år siden, at de sidst havde set hinanden.

De sidste år af sit liv brugte hun på at skrive på en ny roman og male. I 1948 døde hun under en brand på det hospital, hun opholdt sig på.

Kildeangivelser

Eksterne henvisninger 

Personer fra Montgomery 
Romanforfattere fra USA
Kvindelige forfattere i det 20. århundrede
Rudolph Wurlitzer Company

Rudolph Wurlitzer Company, normalt bare kaldet Wurlitzer, er et amerikansk firma, tidligere producent af strengeinstrumenter, blæseinstrumenter, kinoorgler, båndorgler, orkestrions, elektroniske orgler, elektriske klaverer og jukebokse.

Wurlitzer skiftede over årene til kun at producere orgler og jukebokse., men nu producerer det ikke længere nogen af delene. Firmaet ligger i North Tonawanda, New York, USA.

Rudolph Henry Wurlitzer 
Rudolph Henry Wurlitzer blev født den 30. januar 1831 i Schöneck, Vogtlandskreis Sachsen, Tyskland, og døde den 14. januar 1914, Cincinnati, Ohio, USA). Familienavnet betyder een fra Wurlitz, som er en lille landsby 30 kilometer SV for Schöneck, men på den anden side af grænsen til Bayern – ved Rehau, Oberfranken. Han emigrerede til USA i 1853 og slog sig ned i Cincinnati. Han begyndte at handle med musikinstrumenter, som havde været den traditionelle næringsvej i familien.

I stumfilmens tid øgede Kinoorglet dramatisk den cinematiske oplevelse fordi det ved hjælp af musik forstærkede handlingen på lærredet. Wurlitzer overtog Robert Hope-Jones's Organ Company i Elmyra, New York, i 1910. I samarbejde med Robert Hope-Jones producerede Wurlitzer i 1911 the Wurlitzer Hope-Jones Unit Orchestra. Tre år senere købte det Hope-Jones ud og overtog hans patenter.

Wurlitzerorglerne blev kaldt Mighty Wurlitzers. Den sidste Wurlitzer blev produceret i 1943 – som andre fabrikanter i branchen et offer for talefilmen, grammofonen og radioen.

Wurlitzer byggede også Harper fra 1909-30 og et opretstående klaver kun 39 tommer højt, – senere kaldt "det første spinet piano". Sammen med dets pionoproduktion kontrollerede Wurlitzer en række andre piano- varemærker og havde adskillige fabrikker og udsalgssteder i de større nordøstlige byer. Efter at have købt Æolian Company i 1985, blev Wurlitzer Company selv overtaget i 1988 af BALDWIN.

Under ledelse af Gibson Guitar Corporation fortsætter Wurlitzer med at producere spinet-, konsol, studio- og ''Grand pianos, som alle bliver lavet i Syd Korea. Der laveds ikke orgler mere.

Noter 

Musikinstrumentproducenter fra USA
Sølvtorvet

Sølvtorvet er en plads i København, hvor Sølvgade krydser Øster Farimagsgade, og som Stockholmsgade udmunder i. Det var anlæggelsen af Stockholmsgade i 1880'erne, der førte til, at Sølvtorvet opstod.

I 1886-90 byggede J.D. Herholdt her på hjørnet af torvet og Sølvgade en ny Polyteknisk Læreanstalt, der afløste den gamle i Studiestræde 6. Uddannelsen af danske ingeniører fandt sted her. I 1904-06 udvidedes læreanstalten under arkitekt J.E. Gnudtzmanns ledelse på nabogrunden i Øster Farimagsgade 2D. I 1930'erne  flyttede ingeniøruddannelserne til arkitekt C.O. Gjerløv-Knudsens Polytekniske Læreanstalt på Østervold. Også her blev der for trangt. I 1959 flyttede uddannelsen af civilingeniører ud til Lundtoftesletten, hvor Danmarks Tekniske Højskole (nu Danmarks Tekniske Universitet, DTU) blev opført ved arkitekterne Eva Koppel og Nils Koppel.

Navnet Sølvtorvet er udledt af Sølvgade. Det var Christian 4., der havde bestemt, at en del af gaderne i Nyboder skulle opkaldes efter mineraler. Sølvgade blev forlænget helt frem til Søerne og gav navn til Sølvtorvet. Christian 4.s øvrige mineralgader er for længst forsvundet.

Der var et pissoir af støbejern og en telefonkiosk på pladsen. Telefonkiosken der er Københavns ældste, er flyttet til Absalonsgade ved det tidligere Bymuseum på Vesterbro  og pissoiret er opstillet i Øster Anlæg ved Stockholmsgade.

Eksterne henvisninger 

Torve og pladser i København
Indre By (København)
Medicinsk encyklopædi

En medicinsk encyklopædi er en encyklopædi om lægevidenskab, der indeholder artikler om sygdomme, symptomer, læsioner/fysiske traumer, undersøgelsesmetoder og behandlingsformer. Det indeholder også et større bibliotek med medicinske fotografier og illustrationer. Som altid med denne slags informationskilder, skal man være opmærksom på at oplysningerne heri ikke kan bruges til at stille egne diagnoser eller erstatte konsultationen hos lægen. 

Encyklopædi Lægehåndbogen. Lægehåndbogen er et elektronisk opslagsværk, som ejes af Danske Regioner og de 5 regioner. Lægehåndbogen er en del af den fælles offentlige sundhedsportal – sundhed.dk. Lægehåndbogen indeholder ca. 3.000 sygdomsartikler og over 2.000 illustrationer i form af medicinske tegninger, røntgenbilleder, animationer og fotos. Det er gratis at bruge Lægehåndbogen for både sundhedsprofessionelle og borgere. Lægehåndbogen er ikke finansieret af reklamer og er uafhængig af kommercielle interesser.

Eksterne henvisninger 
 Medicinsk encyklopædi Lægehåndbogen
 Netdoktor.dk: Medicinsk encyklopædi
 Medicinsk encyklopædi Medical Encyclopedia

Lægevidenskab
Encyklopædier